Ericu950/Stoicheia-meter-silver huggingface dataset:
τοῦτο καὶ ἐν πόντῳ καὶ ἐπὶ χθονὶ τῆς Φιλαδέλφου Κύπριδος ἱλάσκεσθ  ἱερὸν Ἀρσινόης , ἣν ἀνακοιρανέουσαν ἐπὶ Ζεφυρίτιδος ἀκτῆς πρῶτος ὁ ναύαρχος θήκατο Καλλικράτης .
ἣ δὲ καὶ εὐπλοΐην δώσει καὶ χείματι μέσσῳ τὸ πλατὺ λισσομένοις ἐκλιπανεῖ πέλαγος .
τοῦ πολύποδος μνημονεύει καὶ ὁ τραγικὸς Ἴων ἐν Φοίνικι λέγων   ·
καὶ τὸν πετραῖον πλεκτάναις ἀναίμοσι στυγῶ μεταλλακτῆρα πουλύπουν χροός .
εἴδη δ ἐστὶ πολυπόδων ἑλεδώνη , πολυποδίνη , βολβιτίνη , ὀσμύλος , ὡς Ἀριστοτέλης ἱστορεῖ   καὶ Σπεύσιππος .
ἐν δὲ τῷ περὶ ζωικῶν Ἀριστοτέλης μαλάκιά φησιν εἶναι πουλύποδας , ὀσμύλην , ἑλεδώνην , σηπίαν , τευθίδα ·
πώλυποί τε σηπίαι τε καὶ ποταναὶ τευθίδες χἀ δυσώδης βολβιτὶς γραῖαί τ ἐριθακώδεες .
πούλυποι ἔν τε Θάσῳ καὶ Καρίᾳ εἰσὶν ἄριστοι ·
καὶ Κέρκυρα τρέφει μεγάλους πολλούς τε τὸ πλῆθος .
δωριεῖς δ αὐτὸν διὰ τοῦω καλοῦσι πώλυπον , ὡς Ἐπίχαρμος .
καὶ Σιμωνίδης δ ἔφη   ·
πώλυπον διζήμενος .
ἀττικοὶ δὲ πουλύπουν .
ἐστὶ δὲ τῶν σελαχωδῶν ·
τὰ χονδρώδη δ οὕτω λέγεται ·
πουλύποδες , γαλεοί τε κύνες .
μαλάκια δὲ καλεῖται τὰ τευθιδώδη .
σελάχια δὲ τὰ τῶν ἐρίων φῦλα .
πΑγΟΥΡΟΙ .
τούτων μέμνηται Τιμοκλῆς ἢ Ξέναρχος ἐν Πορφύρᾳ οὑτωσί   ·
ἁλιεὺς ὢν ἄκρος σοφίαν ἐν παγούροις μὲν θεοῖς ἐχθροῖσι καὶ ἰχθυδίοις εὕρηκα παντοδαπὰς τέχνας , γέροντα βούγλωττον δὲ μὴ ταχέως πάνυ συναρπάσομαι ;
καλόν γ ἂν εἴη .
πΗλΑμΥσ .
φρύνιχος ἐν Μούσαις μνημονεύει   .
ἀριστοτέλης δ ἐν πέμπτῳ ζῴων μορίων    αἱ πηλαμύδες , φησί , καὶ οἱ θύννοι τίκτουσιν ἐν τῷ Πόντῳ , ἄλλοθι δὲ οὔ .
μνημονεύει αὐτῶν καὶ Σοφοκλῆς ἐν Ποιμέσιν   ·
ἔνθ  ἡ πάροικος πηλαμὺς χειμάζεται , πάραυλος Ἑλλησποντίς , ὡραία θέρους τῷ Βοσπορίτῃ ·
τῷδε γὰρ θαμίζεται .
πΕΡκΑΙ .
τούτων μέμνηται Διοκλῆς καὶ Σπεύσιππος ἐν δευτέρῳ Ὁμοίων , παραπλησίας εἶναι λέγων πέρκην , χάνναν , φυκίδα .
ἐπίχαρμος δέ φησι   ·
κομαρίδας τε καὶ κύνας , κέστρας τε πέρκας τ αἰόλας .
ἄλλοτε δ αὖ πέρκας , ὁτὲ δὲ στροφάδας παρὰ πέτρην φυκίδας ἀλφηστήν τε καὶ ἐν χροιῇσιν ἐρυθρὸν σκορπίον .
πΕΡκΗ .
καὶ ταύτης Ἐπίχαρμος ἐν Ἥβας γάμῳ μέμνηται καὶ Σπεύσιππος ἐν βʹ τῶν Ὁμοίων καὶ Νουμήνιος , ὧν τὰ μαρτύρια πρόκειται .
ἀριστοτέλης ἐν τῷ περὶ ζωικῶν   ἀκανθοστεφῆ φησιν εἶναι καὶ ποικιλόχροα φυκίδα .
τῶν δὲ γραμμοποικίλων πλαγίαις τε ταῖς ῥάβδοις κεχρημένων πέρκη .
καὶ παροιμία δέ ἐστιν ·
ἕπεται πέρκη μελανούρῳ .
ΡΑφΙδΕσ .
καὶ τούτων μέμνηται Ἐπίχαρμος λέγων   ·
κ ὠξύρυγχοι ῥαφίδες ἵππουροί τε .
δωρίων δ ἐν τῷ περὶ ἰχθύων  βελόνην , φησίν , ἣν καλοῦσιν ῥαφίδα .
ἀριστοτέλης δ ἐν πέμπτῳ ζῴων μορίων   βελόνην αὐτὴν καλεῖ .
ἐν δὲ τῷ περὶ ζωικῶν ἢ ἰχθύων   ῥαφίδα αὐτὴν ὀνομάσας ἀνόδουν φησὶν αὐτὴν εἶναι .
καὶ Σπεύσιππος αὐτὴν βελόνην καλεῖ .
ΡΙνΗ .
δωρίων ἐν τῷ περὶ ἰχθύων ἐν Σμύρνῃ φησὶν τὰς ῥίνας διαφόρους γίνεσθαι , καὶ πάντα δὲ τὰ σελαχώδη τὸν Σμυρναικὸν κόλπον ἔχειν διαφέροντα .
καὶ σελάχη μέντοι κλεινὴ Μίλητος ἄριστα ἐκτρέφει ·
ἀλλά γε χρὴ ῥίνης λόγον ἢ πλατυνώτου λειοβάτου ποιεῖσθαι .
ὁμῶς κροκόδειλον ἂν ὀπτὸν δαισαίμην ἀπ ἰπνοῦ τερπνὸν παίδεσσιν Ἰώνων .
σκΑΡΟσ .
τοῦτον Ἀριστοτέλης φησὶν   καρχαρόδοντα εἶναι καὶ μονήρη καὶ σαρκοφάγον ἔχειν τε στόμα μικρὸν καὶ γλῶτταν οὐ λίαν προσπεφυκυῖαν , καρδίαν τρίγωνον , ἧπαρ λευκόν , τρίλοβον , ἔχειν τε χολὴν καὶ σπλῆνα μέλανα , τῶν δὲ βραγχίων τὸ μὲν διπλοῦν , τὸ δὲ ἁπλοῦν .
μόνος δὲ καὶ τῶν ἄλλων ἰχθύων μηρυκάζει .
χαίρει δὲ τῇ τῶν φυκίων τροφῇ ·
διὸ καὶ τούτοις θηρεύεται .
ἀκμάζει δὲ θέρους .
ἐπίχαρμος δ ἐν Ἥβας γάμῳ φησίν   ·
ἁλιεύομεν σπάρους καὶ σκάρους , τῶν οὐ δὲ τὸ σκᾶρ θεμιτὸν ἐκβαλεῖν θεοῖς .
σέλευκος δ ὁ Ταρσεὺς ἐν τῷ Ἁλιευτικῷ μόνον φησὶ τῶν ἰχθύων τὸν σκάρον οὐ καθεύδειν ·
ὅθεν οὐ δὲ νύκτωρ ποτὲ ἁλῶναι .
τοῦτο δ ἴσως διὰ φόβον αὐτῷ συμβαίνει .
ἀρχέστρατος δ ἐν τῇ Γαστρονομία   ·
σκάρον ἐξ Ἐφέσου ζήτει , χειμῶνι δὲ τρίγλαν ἔσθι  ἐνὶ ψαφαρῇ ληφθέντα Τειχιοέσσῃ Μιλήτου κώμῃ Καρῶν πέλας ἀγκυλοκώλων .
κ ἀν ἄλλῳ δὲ μέρει φησίν   ·
καὶ σκάρον ἐν παράλῳ Καλχηδόνι τὸν μέγαν ὄπτα , πλύνας εὖ ·
χρηστὸν δὲ καὶ ἐν Βυζαντίῳ ὄψει καὶ μέγεθος κυκλίᾳ ἴσον ἀσπίδι νῶτα φοροῦντα .
τοῦτον ὅλον θεράπευε τρόπον τοιόνδε ·
λαβών νιν , ἡνίκ  ἂν εὖ τυρῷ καὶ ἐλαίῳ πάντα πυκασθῇ , κρίβανον ἐς θερμὸν κρέμασον κ ἄπειτα κατόπτα .
πάσσειν δ ἁλσὶ κυμινοτρίβοις καὶ γλαυκῷ ἐλαίῳ ἐκ χειρὸς κατακρουνίζων θεοδέγμονα πηγήν .
νίκανδρος δ ὁ Θυατειρηνὸς δύο γένη φησὶν εἶναι σκάρων καὶ καλεῖσθαι τὸν μὲν ὀνίαν , τὸν δὲ αἴολον .
σπΑΡΟσ .
τοῦτον Ἱκέσιος εὐχυλότερον μὲν εἶναι μαινίδος καὶ ἄλλων δὲ πλειόνων τροφιμώτερον .
αὐτὸς ὁ Ποτιδὰν ἄγων γαύλοισιν ἐν Φοινικικοῖς εἷκε καλλίστους αδητατήγανος ἁγεμὼν σπάρους καὶ σκάρους , τῶν οὐ δὲ τὸ σκᾶρ θεμιτὸν ἐκβαλεῖν θεοῖς .
ἢ σπάρον ἢ ὕκας ἀγεληίδας .
μνημονεύει δ αὐτοῦ καὶ Δωρίων ἐν τῷ περὶ ἰχθύων .
σκΟΡπΙΟσ .
διοκλῆς ἐν πρώτῳ τῶν πρὸς Πλείσταρχον Ὑγιεινῶν τῶν μὲν νεαρῶν φησιν ἰχθύων ξηροτέρους εἶναι τὰς σάρκας σκορπίους , κόκκυγας , ψήττας , σαργούς , τραχούρους , τὰς δὲ τρίγλας ἧττον τούτων ξηροσάρκους .
οἱ γὰρ πετραῖοι μαλακοσαρκότεροί εἰσιν .
τῶν σκορπίων ὃ μέν ἐστι πελάγιος , ὃ δὲ τεναγώδης .
καὶ ὁ μὲν πελάγιος πυρρός , ὁ δ ἕτερος μελανίζων .
διαφέρει δὲ τῇ γεύσει καὶ τῷ τροφίμῳ ὁ πελάγιος .
εἰσὶ δὲ οἱ σκορπίοι σμηκτικοί , εὐέκκριτοι , πολύχυλοι , πολύτροφοι .
χονδρώδεις γάρ εἰσι .
τίκτει δ ὁ σκορπίος δίς , ὥς φησιν Ἀριστοτέλης ἐν πέμπτῳ ζῴων μορίων   .
φυκίδας ἀλφηστήν τε καὶ ἐν χροιῇσιν ἐρυθρὸν σκορπίον ἢ πέρκαισι καθηγητὴν μελάνουρον .
ὅτι δὲ καὶ πληκτικός ἐστιν Ἀριστοτέλης ἱστορεῖ ἐν τῷ περὶ ἰχθύων ζωικῶν   .
ἐπίχαρμος δ ἐν Μούσαις ποικίλον εἶναί φησι τὸν σκορπίον   ·
σκορπίοι τε ποικίλοι γλαῦκοί τε , σαῦροι πίονες .
μονήρης δ ἐστὶ καὶ φυκοφάγος .
ἐν δὲ πέμπτῳ ζῴων μορίων   ὁ Ἀριστοτέλης σκορπίους καὶ σκορπίδας ἐν διαφόροις τόποις ὀνομάζει .
ἄδηλον δὲ εἰ τοὺς αὐτοὺς λέγει ·
ὅτι καὶ σκόρπαιναν καὶ σκορπίους πολλάκις ἡμεῖς ἐφάγομεν καὶ διάφοροι καὶ οἱ χυμοὶ καὶ αἱ χρόαι εἰσὶν οὐδεὶς ἀγνοεῖ .
ὁ δ ὀψαρτυτὴς Ἀρχέστρατος ἐν τοῖς χρυσοῖς ἔπεσι λέγει   ·
ἐν δὲ Θάσῳ τὸν σκορπίον ὠνοῦ , ἐὰν ᾖ μὴ μείζων πυγόνος ·
μεγάλου δ ἀπὸ χεῖρας ἴαλλε .
σκΟμβΡΟσ .
ἀριστοφάνης Γηρυτάδῃ   ·
ἱκέσιός φησι τοὺς σκόμβρους ἐλαχίστους μὲν εἶναι κατὰ τὸ μέγεθος , τροφιμωτέρους δὲ τῶν κολιῶν καὶ εὐχυλοτέρους , οὐ μὴν εὐεκκριτωτέρους .
μνημονεύει αὐτῶν οὕτως καὶ Ἐπίχαρμος ἐν Ἥβας γάμῳ   ·
καὶ χελιδόνες τε μύρμαι τοί τε κολιᾶν μείζονες ἐντὶ καὶ σκόμβρων , ἀτὰρ τᾶν θυννίδων γα μείονες .
σΑΡγΟΙ .
οὗτοι , ὥς φησιν Ἱκέσιος , στύφουσι μᾶλλον καὶ τῶν μελανούρων εἰσὶ τροφιμώτεροι .
νουμήνιος δ ἐν Ἁλιευτικῷ πανοῦργον εἶναί φησι περὶ τὰς θήρας τὸν σαργόν   ·
κόσσυφον ἢ κίχλας ἁλιειδέας , ἄλλοτε δ ἄλλῃ σαργὸν ἐπικέλσοντα , λινοπληγέστατον ἰχθύν .
ἀριστοτέλης δ ἐν πέμπτῳ μορίων   τίκτειν αὐτόν φησιν δίς , ἔαρος , εἶτα μετοπώρου .
αἰ δὲ λῇς , σαργοί τε χαλκίδες τε καὶ τοὶ πόντιοι . . .
ὡς διαφόρους δὲ τοὺς σαργίνους ἐν τοῖσδε καταλέγει   ·
ἦν δὲ σαργῖνοί τε μελάνουροί τε καὶ ταὶ φίνταται ταινίαι λεπταὶ μέν , ἁδεῖαι δέ .
ὁμοίως δὲ καὶ Δωρίων ἐν τῷ περὶ ἰχθύων φησὶ σαργίνους διὰ τοῦτ αὐτοὺς καλῶν καὶ χαλκίδας .
ὁ δὲ σοφὸς Ἀρχέστρατός φησιν   ·
ἡνίκα δ ἂν δύνοντος ἐν οὐρανῷ Ὠρίωνος μήτηρ οἰνοφόρου βότρυος χαίτην ἀποβάλλῃ , τῆμος ἔχειν ὀπτὸν σαργὸν τυρῷ κατάπαστον , εὐμεγέθη , θερμόν , δριμεῖ δεδαιγμένον ὄξει ·
σκληρὸς γὰρ φύσει ἐστίν .
ἅπαντα δέ μοι θεράπευε τὸν στερεὸν τοιῷδε τρόπῳ μεμνημένος ἰχθύν .
τὸν δ ἀγαθὸν μαλακόν τε φύσει καὶ πίονα σάρκα ἁλσὶ μόνον λεπτοῖσι πάσας καὶ ἐλαίῳ ἀλείψας ·
τὴν ἀρετὴν γὰρ ἔχει τῆς τέρψιος αὐτὸς ἐν αὑτῷ .
σΑλπΗ .
ἀόνες φάγροι τε λάβρακές τε καὶ ταὶ πίονες σκατοφάγοι σάλπαι βδελυχραί , ἁδέαι δ ἐν τῷ θέρει .
ἀριστοτέλης δ ἐν πέμπτῳ μορίων   ἅπαξ τίκτειν φησὶν αὐτὴν τοῦ μετοπώρου .
ἐστὶ δὲ   πολύγραμμος καὶ ἐρυθρόγραμμος , ἔτι δὲ καρχαρόδους καὶ μονήρης .
λέγεσθαι δὲ καὶ ὑπὸ τῶν ἁλιέων φησὶν ὡς καὶ κολοκύντῃ θηρεύεται χαίρουσα τῷ βρώματι .
σάλπην δὲ κακὸν μὲν ἔγωγε ἰχθὺν εἰς ἀεὶ κρίνω ·
βρωτὴ δὲ μάλιστα ἐστὶ θεριζομένου σίτου .
λαβὲ δ ἐν Μυτιλήνῃ αὐτήν .
παγκράτης δ ἐν ἔργοις θαλασσίοις ·
σάλπαι τ ἰσομήκεες ἰχθῦς , ἅς τε βόας πορκῆες ἁλίζωοι καλέουσιν , οὕνεκα γαστέρι φῦκος ἀεὶ ἀλέουσιν ὀδοῦσιν .
ἐστὶ δὲ ποικίλος ὁ ἰχθύς .
ὅθεν καὶ τὸν Λοκρὸν ἢ Κολοφώνιον Μνασέαν συνταξάμενον τὰ ἐπιγραφόμενα παίγνια διὰ τὸ ποικίλον τῆς συναγωγῆς Σάλπην οἱ συνήθεις προσηγόρευον .
νυμφόδωρος δὲ ὁ Συρακόσιος ἐν τῷ τῆς Ἀσίας Περίπλῳ   Λεσβίαν φησὶ γενέσθαι Σάλπην τὴν τὰ παίγνια συνθεῖσαν .
ἄλκιμος δ ἐν τοῖς Σικελικοῖς   ἐν Μεσσήνῃ φησὶ τῇ κατὰ τὴν νῆσον Βότρυν γενέσθαι εὑρετὴν τῶν παραπλησίων παιγνίων τοῖς προσαγορευομένοις Σάλπης .
ἄρχιππος δὲ ἐν Ἰχθύσιν ἀρσενικῶς εἴρηκεν ὁ σάλπης   ·
ἐκήρυξεν βόαξ , σάλπης δ ἐσάλπιγξ  ἕπτ ὀβολοὺς μισθὸν φέρων .
γίνεται δ ὅμοιος ἰχθὺς ἐν τῇ Ἐρυθρᾷ θαλάσσῃ ὁ καλούμενος στρωματεύς , ῥάβδους ἔχων δι ὅλου τοῦ σώματος τεταμένας χρυσιζούσας , ὡς ἱστορεῖ Φίλων ἐν τῷ Μεταλλικῷ .
σΥνΟδΟντΕσ καὶ ΣΥΝΑΓΡΙΣ .
καὶ τούτων Ἐπίχαρμος μέμνηται   ·
συναγρίδας μαζούς τε συνόδοντάς τ ἐρυθροποικίλους .
νουμήνιος Ἁλιευτικῷ διὰ τοῦ ῡ λέγων φησίν   ·
ἢ λευκὴν συνόδοντα βόηκάς τε τρικκούς τε .
τοῖσί κε θηρήσαιο φαγεῖν λελιημένος ἰχθὺν ἠὲ μέγαν συνόδοντα ἢ ἀρνευτὴν ἵππουρον .
σινόδοντα δὲ αὐτὸν λέγει διὰ τοῦ ῑ Δωρίων , ἔτι δὲ Ἀρχέστρατος ἐν τούτοις   ·
ἀτὰρ σινόδοντα μὲν ὃν ζήτει παχὺν εἶναι ·
ἐκ πορθμοῦ δὲ λαβεῖν πειρῶ καὶ τοῦτον , ἑταῖρε .
τ αὐτὰ δὲ ταῦτα κυρῶ φράζων καὶ πρὸς σέ , Κλέαινε ·
ἀντιφάνης δ ἐν Ἀρχιστράτῃ   ·
τίς δ ἐγχέλειον ἂν φάγοι ἢ κρανίον σινόδοντος ;
σΑΥΡΟσ .
τούτου μνημονεύει Ἄλεξις ἐν Λεύκῃ μάγειρος δ ἐστὶν ὁ λέγων   ·
ἐπίστασαι τὸν σαῦρον ὡς δεῖ σκευάσαι ; Β. ἀλλ ἂν διδάσκῃς . Α. ἐξελὼν τὰ βράγχια , πλύνας , περικόψας τὰς ἀκάνθας τὰς κύκλῳ παράσχισον χρηστῶς διαπτύξας θ ὅλον τῷ σιλφίῳ μάστιξον εὖ τε καὶ καλῶς τυρῷ τε σάξον ἁλσί τ ἠδ  ὀριγάνῳ .
ἔφιππος δ ἐν Κύδωνι πολλῶν καὶ ἄλλων ἰχθύων κατάλογον ποιούμενος καὶ τοῦ σαύρου μνημονεύει διὰ τούτων   ·
θύννου τεμάχη , γλάνιδος , γαλεοῦ , ῥίνης , γόγγρου , κεφάλου , πέρκης , σαῦρος , φυκίς , βρίγκος , τρίγλη , κόκκυξ , φάγρος , μύλλος , λεβίας , σπάρος , αἰολίας , θρᾷττα , χελιδών , καρίς , τευθίς , ψῆττα , δρακαινίς , πουλυπόδειον , σηπία , ὀρφώς , κωβιός , ἀφύαι , βελόναι , κεστρεῖς .
μνησίμαχος δ ἐν Ἱπποτρόφῳ   ·
τῶν καρχαριῶν νάρκη , βάτραχος , πέρκη , σαῦρος , τριχίας , φυκίς , βρίγκος , τρίγλη , κόκκυξ .
σκΕπΙνΟσ .
τούτου μνημονεύων Δωρίων ἐν τῷ περὶ ἰχθύων καλεῖσθαί φησιν αὐτὸν ἀτταγεινόν .
σκΙΑΙνΑ .
νουμήνιος δὲ σκιαδέα αὐτὸν καλεῖ ἐν τούτοις   ·
τοῖσί κε θηρήσαιο λαβεῖν λελιημένος ἰχθὺν ἠὲ μέγαν συνόδοντα ἢ ἀρνευτὴν ἵππουρον ἠὲ φάγρον λοφίην , ὁτὲ δ ἀγρόμενον σκιαδῆα .
σΥΑγΡΙδΕσ .
τούτων μνημονεύει Ἐπίχαρμος ἐν Ἥβας γάμῳ καὶ ἐν Γᾷ καὶ Θαλάσσᾳ   .
σφΥΡΑΙνΑΙ .
ταύτας φησὶν Ἱκέσιος τροφιμωτέρας εἶναι τῶν γόγγρων , ἀπειθεῖς δὲ τὴν γεῦσιν καὶ ἀστόμους , εὐχυλίᾳ δὲ μέσους .
ὁ δὲ Δωρίων  σφύραιναν , φησίν , ἣν καλοῦσι κέστραν .
ἐπίχαρμος δ ἐν Μούσαις κέστραν ὀνομάσας οὐκ ἔτι σφυραίνας ὀνομάζει ὡς τ αὐτὸν οὔσας   ·
χαλκίδας τε καὶ κύνας κέστρας τε πέρκας τ αἰόλας .
κέστραι βότιν κάπτουσαι .
σπεύσιππος δὲ ἐν δευτέρῳ Ὁμοίων ὡς παραπλήσια ἐκτίθεται κέστραν , βελόνην , σαυρίδα .
καὶ οἱ Ἀττικοὶ δὲ ὡς ἐπὶ τὸ πολὺ τὴν σφύραιναν καλοῦσι κέστραν , σπανίως δὲ τῷ τῆς σφυραίνης ὀνόματι ἐχρήσαντο .
στράττις γοῦν ἐν Μακεδόσιν ἐρομένου τινὸς Ἀττικοῦ ὡς ἀγνοοῦντος τὸ ὄνομα καὶ λέγοντος   ·
ἡ σφύραινα δ ἐστὶ τίς ;
φησὶν ὁ ἕτερος ·
κέστραν μὲν ὔμμες ὡττικοὶ κικλήσκετε .
ἀντιφάνης ἐν Εὐθυδίκῳ   ·
πάνυ συχνὴ σφύραινα . Β. κέστραν ἀττικιστὶ δεῖ λέγειν .
νικοφῶν δ ἐν Πανδώρᾳ   ·
κέστραι τε καὶ λάβρακες .
κέστρας τε πέρκας τ αἰόλας .
σΗπΙΑ .
ἀριστοφάνης Δαναίσι   ·
καὶ ταῦτ ἔχοντα σηπίας καὶ πουλύπους .
ὡς αἰτίας ἡ παραλήγουσα παροξύνεται , ὡς Φιλήμων ἱστορεῖ , ὁμοίως καὶ ταῦτα ·
παιδία , ταινία , οἰκία .
τὴν σηπίαν δὲ Ἀριστοτέλης   πόδας ἔχειν ὀκτώ , ὧν τοὺς ὑποκάτω δύο μεγίστους , προβοσκίδας δύο καὶ μεταξὺ αὐτῶν τοὺς ὀφθαλμοὺς καὶ τὸ στόμα .
ἔχει δὲ καὶ ὀδόντας δύο τὸν μὲν ἄνω , τὸν δὲ κάτω καὶ τὸ λεγόμενον ὄστρακον ἐν τῷ νώτῳ .
ἐν δὲ τῇ μύτιδι ὁ θολός ἐστιν ·
αὕτη δὲ κεῖται παρ αὐτὸ τὸ στόμα κύστεως τόπον ἐπέχουσα .
ἐστὶ δ ἡ κοιλία πλακώδης καὶ λεία , ὁμοία τοῖς τῶν βοῶν ἠνύστροις .
τρέφονται δ αἱ μικραὶ σηπίαι τοῖς λεπτοῖς ἰχθυδίοις , ἀποτείνουσαι τὰς προβοσκίδας ὥσπερ ὁρμιὰς καὶ ταύταις θηρεύουσαι .
λέγεται δ ὡς ὅταν ὁ χειμὼν γένηται τῶν πετριδίων ὥσπερ ἀγκύραις ταῖς προβοσκίσι λαμβανόμεναι ὁρμοῦσι .
διωκομένη τε ἡ σηπία τὸν θολὸν ἀφίησι καὶ ἐν αὐτῷ κρύπτεται ἐμφήνασα φεύγειν εἰς τ οὔμπροσθεν .
λέγεται δὲ ὡς καὶ θηρευθείσης τῆς θηλείας τριόδοντι οἱ ἄρρενες ἐπαρήγουσιν ἀνθέλκοντες αὐτήν ·
ἂν δ οἱ ἄρρενες ἁλῶσιν , αἱ θήλειαι φεύγουσιν .
οὐ διετίζει δ ἡ σηπία , καθάπερ οὐ δ ὁ πολύπους .
ἐν δὲ πέμπτῳ ζῴων μορίων    αἱ σηπίαι , φησί , καὶ αἱ τευθίδες νέουσιν ἅμα καὶ συμπεπλεγμέναι , τὰ στόματα καὶ τὰς πλεκτάνας ἐφαρμόττουσαι καταντικρὺ ἀλλήλαις ·
ἐφαρμόττουσιν δὲ καὶ τὸν μυκτῆρα εἰς τὸν μυκτῆρα .
τῶν τε μαλακίων τίκτουσιν πρῶται τοῦ ἔαρος αἱ σηπίαι καὶ τίκτουσι πᾶσαν ὥραν καὶ κυίσκονται πεντεκαίδεκα ἡμέραις .
ὅταν δὲ τέκωσι τὰ ᾠά , ὁ ἄρρην παρακολουθῶν καταφυσᾷ καὶ στιφρᾷ .
βαδίζουσι δὲ κατὰ ζυγά .
καί ἐστιν ὁ ἄρρην τῆς θηλείας ποικιλώτερός τε καὶ μελάντερος τὸν νῶτον .
ἐπίχαρμος δ ἐν Ἥβας γάμῳ φησί   ·
πώλυποι τε σηπίαι τε καὶ ποταναὶ τευθίδες .
τοῦτο δὲ σημειωτέον πρὸς Σπεύσιππον λέγοντα εἶναι ὅμοια σηπίαν τευθίδα .
ἱππώνακτος δ ἐν τοῖς ἰάμβοις εἰπόντος    σηπίης ὑπόσφαγμα  οἱ ἐξηγησάμενοι ἀπέδωκαν τὸ τῆς σηπίας μέλαν .
ἐστὶ δὲ τὸ ὑπόσφαγμα , ὡς Ἐρασίστρατός φησιν ἐν Ὀψαρτυτικῷ , ὑπότριμμα .
ὑπόσφαγμα δ εἶναι κρέασιν ὀπτοῖς ἐκ τοῦ αἵματος τεταραγμένου μέλιτι , τυρῷ , ἁλί , κυμίνῳ , σιλφίῳ , ὄξει ἑφθοῖς .
καὶ Γλαῦκος δ ὁ Λοκρὸς ἐν Ὀψαρτυτικῷ οὕτως γράφει ·
ὑπόσφαγμα δ αἷμα ἑφθὸν καὶ σίλφιον καὶ ἕψημα ἢ μέλι καὶ ὄξος καὶ γάλα καὶ τυρὸς καὶ φύλλα εὐώδη τετμημένα .
ὁ δὲ πολυμαθέστατος Ἀρχέστρατός φησιν   ·
σηπίαι Ἀβδήροις τε Μαρωνείᾳ τ ἐνὶ μέσσῃ .
ἀριστοφάνης Θεσμοφοριαζούσαις   ·
ἰχθὺς ἐώνηταί τις ἢ σηπίδιον ·
καὶ ἐν Δαναίσιν   ·
ὀσμύλια καὶ μαινίδια καὶ σηπίδια .
θεόπομπος Ἀφροδίτῃ   ·
ἀλλ  ἔντραγε τὴν σηπίαν τηνδὶ λαβοῦσα καὶ τοδὶ τὸ πουλυπόδειον .
περὶ δὲ ἑψήσεως σηπιδίων Ἄλεξις ἐν Πονήρᾳ παράγει μάγειρον τάδε λέγοντα   ·
σηπίαι τόσους δραχμῆς μιᾶς τρίς .
τῶν δὲ τὰς μὲν πλεκτάνας καὶ τὰ πτερύγια συντεμὼν ἑφθὰς ποῶ .
τὸ δ ἄλλο σῶμα κατατεμὼν πολλοὺς κύβους σμήσας τε λεπτοῖς ἁλσὶ δειπνούντων ἅμα ἐπὶ τὸ τάγηνον σίζον ἐπεισιὼν φέρω .
τΡΙγλΗ , κίχλη διὰ τοῦ η .
τὰ γὰρ εἰς λα λήγοντα θηλυκὰ ἕτερον αἰτεῖ λάβδα , Σκύλλα , Τελέσιλλα ·
ὅσα δ ἐπιπλοκὴν ἔχει τοῦ γεἰς η λήγει , τρώγλη , αἴγλη , ζεύγλη .
τὴν δὲ τρίγλην φησὶν Ἀριστοτέλης τρὶς τίκτειν τοῦ ἔτους ἐν πέμπτῳ μορίων   , τεκμαίρεσθαι λέγων τοὺς ἁλιεῖς τοῦτο ἐκ τοῦ γόνου τρὶς φαινομένου περί τινας τόπους .
μήποτ οὖν ἐντεῦθέν ἐστι καὶ τὸ τῆς ὀνομασίας  ὡς ἀμίαι ὅτι οὐ κατὰ μίαν φέρονται , ἀλλ ἀγεληδόν , σκάρος δὲ ἀπὸ τοῦ σκαίρειν καὶ καρίς , ἀφύαι δ ὡς ἂν ἀφυεῖς οὖσαι , τουτ έστιν δυσφυεῖς ·
θύω , θύννος ὁ ὁρμητικός , διὰ τὸ κατὰ τὴν τοῦ κυνὸς ἐπιτολὴν ὑπὸ τοῦ ἐπὶ τῆς κεφαλῆς οἴστρου ἐξελαύνεσθαι  .
ἐστὶ δὲ καρχαρόδους , συναγελαστική , παντόστικος , ἔτι δὲ σαρκοφάγος .
τὸ δὲ τρίτον τεκοῦσα ἄγονός ἐστι ·
γίνεται γάρ τινα σκωλήκια αὐτῇ ἐν τῇ ὑστέρᾳ , ἃ τὸν γόνον τὸν γινόμενον κατεσθίει .
ἀπὸ δὲ τοῦ συμβεβηκότος Ἐπίχαρμος ὀνομάζει αὐτὰς κυφὰς ἐν Ἥβας γάμῳ διὰ τούτων   ·
σώφρων δ ἐν τοῖς ἀνδρείοις   τριγόλας τινὰς ἐν τούτοις ὀνομάζει ·
τριγόλᾳ ὀμφαλοτόμῳ  καὶ  τριγόλαν τὸν εὐδιαῖον .
ἐν δὲ τῷ ἐπιγραφομένῳ Παιδικὰ ποιφυξεῖς φησί   ·
τρίγλας μὲν γένηον , τριγόλα δ ὀπισθίδια .
κ ἀν τοῖς γυναικείοις δὲ ἔφη   ·
τρίγλαν γενεᾶτιν .
διοκλῆς δ ἐν τοῖς πρὸς Πλείσταρχον σκληρόσαρκον εἶναί φησι τὴν τρίγλαν .
σπεύσιππος δ ἐμφερῆ φησιν εἶναι κόκκυγα , χελιδόνα , τρίγλαν .
ὅθεν Τρύφων φησὶν ἐν τοῖς περὶ ζῴων   , τὸν τριγόλαν τινὰς οἴεσθαι κόκκυγα εἶναι διά τε τὸ ἐμφερὲς καὶ τὴν τῶν ὀπισθίων ξηρότητα , ἣν σεσημείωται ὁ Σώφρων λέγων ·
πλάτων δ ἐν Φάωνί φησι   ·
τῇ δὲ Ἑκάτῃ ἀποδίδοται ἡ τρίγλη διὰ τὴν τῆς ὀνομασίας κοινότητα ·
τριοδῖτις γὰρ καὶ τρίγληνος , καὶ ταῖς τριακάσι δ αὐτῇ τὰ δεῖπνα φέρουσι .
κατὰ τὸ παραπλήσιον δ οἰκειοῦσιν Ἀπόλλωνι μὲν κίθαρον , Ἑρμῇ δὲ βόακα , Διονύσῳ δὲ κιττὸν καὶ Ἀφροδίτῃ φαλαρίδα , ὡς Ἀριστοφάνης ἐν Ὄρνισι   , κατὰ συνέμφασιν τοῦ φαλλοῦ .
καὶ τὴν νῆτταν δὲ καλουμένην Ποσειδῶνί τινες οἰκειοῦσι .
καὶ τὸν θαλάττιον γόνον , ὃν ἡμεῖς μὲν ἀφύην , ἄλλοι δὲ ἀφρῖτιν ὀνομάζουσιν , οἳ δὲ ἀφρόν ·
προσφιλέστατον δ εἶναι καὶ τοῦτον Ἀφροδίτῃ διὰ τὸ καὶ αὐτὴν ἐξ ἀφροῦ γεννηθῆναι .
ἀπολλόδωρος δ ἐν τοῖς περὶ θεῶν τῇ Ἑκάτῃ φησὶ θύεσθαι τρίγλην διὰ τὴν τοῦ ὀνόματος οἰκειότητα ·
τρίμορφος γὰρ ἡ θεός .
μελάνθιος δ ἐν τῷ περὶ τῶν ἐν Ἐλευσῖνι μυστηρίων   καὶ τρίγλην καὶ μαινίδα , ὅτι καὶ θαλάττιος ἡ Ἑκάτη .
ἡγήσανδρος δὲ ὁ Δελφὸς   τρίγλην παραφέρεσθαι ἐν τοῖς Ἀρτεμισίοις διὰ τὸ δοκεῖν τοὺς θαλασσίους λαγὼς θανασίμους ὄντας θηρεύειν ἐπιμελῶς καὶ καταναλίσκειν .
διόπερ ὡς ἐπ ὠφελείᾳ τῶν ἀνθρώπων τοῦτο ποιοῦσα τῇ κυνηγετικῇ θεῷ ἡ κυνηγέτις ἀνάκειται .
γενεᾶτιν δ ἔφη τὴν τρίγλην Σώφρων , ἐπεὶ αἱ τὸ γένειον ἔχουσαι ἡδίονές εἰσι μᾶλλον τῶν ἄλλων .
ἀθήνησι δὲ καὶ τόπος τις Τρίγλα καλεῖται , καὶ αὐτόθι ἐστὶν ἀνάθημα τῇ Ἑκάτῃ Τριγλανθίνῃ .
διὸ καὶ Χαρικλείδης ἐν Ἁλύσει φησί   ·
δέσποιν  Ἑκάτη τριοδῖτι , τρίμορφε , τριπρόσωπε , τρίγλαις κηλευμένα .
ἐὰν δ ἐναποπνιγῇ τρίγλη ζῶσα ἐν οἴνῳ καὶ τοῦτο ἀνὴρ πίῃ , ἀφροδισιάζειν οὐ δυνήσεται , ὡς Τερψικλῆς ἱστορεῖ ἐν τῷ περὶ ἀφροδισίων .
κ ἂν γυνὴ δὲ πίῃ τοῦ αὐτοῦ οἴνου , οὐ κυίσκεται .
ὁμοίως δὲ οὐ δὲ ὄρνις .
ὁ δὲ πολυίστωρ Ἀρχέστρατος ἐπαινέσας τὰς κατὰ Τειχιοῦντα τῆς Μιλησίας τρίγλας ἑξῆς φησι   ·
κ ἀν Θάσῳ ὀψώνει τρίγλην κοὐ χείρονα λήψῃ ταύτης ·
ἐν δὲ Τέῳ χείρω , κεδνὴ δὲ καὶ αὐτή ·
ἐν δ Ἐρυθραῖς ἀγαθὴ θηρεύεται αἰγιαλῖτις .
κρατῖνος δ ἐν Τροφωνίῳ φησίν   ·
οὐδ  Αἰξωνίδ  ἐρυθρόχρων ἐσθίειν ἔτι τρίγλην οὐ δὲ τρυγόνος οὐ δὲ δεινοῦ φυὴν μελανούρου .
ναυσικράτης δ ὁ κωμῳδιοποιὸς ἐπαινεῖ τὰς Αἰξωνικὰς τρίγλας ἐν Ναυκλήροις λέγων οὕτως   ·
μετ  αὐτῶν δ εἰσὶν ἐκπρεπεῖς φύσιν αἱ ξανθοχρῶτες , ἃς κλύδων Αἰξωνικὸς πασῶν ἀρίστας ἐντόπους παιδεύεται ·
αἷς καὶ θεὰν τιμῶσι φωσφόρον κόρην , δείπνων ὅταν πέμπωσι δῶρα ναυτίλοι . Β. τρίγλας λέγεις .
τΑΙνΙΑΙ .
καὶ ταὶ φίνταται ταινίαι λεπταὶ μέν , ἁδῆαι δὲ κ ὠλίγου πυρός .
μίθαικος δ ἐν Ὀψαρτυτικῷ  ταινίαν , φησίν , ἐκκοιλίξας , τὰν κεφαλὰν ἀποταμών , ἀποπλύνας καὶ ταμὼν τεμάχεα κατάχει τυρὸν καὶ ἔλαιον .
πλεῖσται δὲ γίνονται καὶ κάλλισται κατὰ τὸν πρὸς τῇ Ἀλεξανδρείᾳ Κάνωπον καὶ ἐν Σελευκείᾳ τῇ πρὸς Ἀντιοχείᾳ .
ὅταν δ Εὔπολις ἐν Προσπαλτίοις λέγῃ   ·
μήτηρ τις αὐτῷ Θρᾷττα ταινιόπωλις , τὴν ἐπὶ τῶν ὑφασμάτων λέγει καὶ τῶν ζωνῶν , αἷς αἱ γυναῖκες περιδέονται .
τΡΑχΟΥΡΟΙ .
τούτων ὡς ξηροτέρων μέμνηται Διοκλῆς .
νουμήνιος δ ἐν Ἁλιευτικῷ φησιν   ·
ἀκονίας κιγκάλους τε καὶ ἀλλοπίην τράχουρον .
περὶ τούτου Ἀρχέστρατος ἱστορεῖ   ·
καὶ νεαροῦ μεγάλου τ αὐλωπία ἐν θέρει ὠνοῦ κρανί  ὅταν Φαέθων πυμάτην ἁψῖδα διφρεύῃ ·
καὶ παράθες θερμὸν ταχέως καὶ τρίμμα μετ αὐτοῦ .
ὄπτα δ ἀμφ  ὀβελίσκον ἑλὼν ὑπογάστριον αὐτοῦ .
τΕΥθΙσ .
ἀριστοτέλης εἶναί φησι   καὶ ταύτην τῶν συναγελαζομένων ἔχειν τε τὰ πλεῖστα τῆς σηπίας , τὸν τῶν ποδῶν ἀριθμόν , τὰς προβοσκίδας .
τῶν δὲ ταύτης ποδῶν οἱ μὲν κάτω μικροί εἰσιν , οἱ δ ἄνω μείζους ·
καὶ τῶν προβοσκίδων ἡ δεξιὰ παχυτέρα , καὶ τὸ ὅλον σωμάτιον τρυφερὸν καὶ ὑπομηκέστερον .
ἔχει δὲ καὶ θολὸν ἐν τῇ μύτιδι οὐ μέλανα ἀλλ ὠχρόν ·
καὶ τὸ ὄστρακον μικρὸν λίαν καὶ χονδρῶδες .
τΕΥθΟσ .
ὁ δὲ τεῦθος   μόνῳ τούτῳ διαφέρει , τῷ μεγέθει ·
γίνεται δὲ καὶ τριῶν σπιθαμῶν .
τὸ δὲ χρῶμά ἐστιν ὑπέρυθρος καὶ τῶν ὀδόντων τὸν μὲν κάτω ἐλάττονα ἔχει , τὸν δὲ ἄνω μείζονα , ἄμφω δὲ μέλανας καὶ ὁμοίους ῥύγχει ἱέρακος .
ἀναπτυχθεὶς δὲ κοιλίαν ἔχει ὁμοίαν ταῖς ὑείαις .
ἐν δὲ εʹ μορίων   βραχύβιά φησιν εἶναι τὸν τεῦθον καὶ τὴν σηπίαν .
ἀρχέστρατος δ ὁ πᾶσαν γῆν καὶ θάλασσαν διὰ γαστριμαργίαν περιελθών φησι   ·
τευθίδες ἐν Δίῳ τῷ Πιερικῷ παρὰ χεῦμα Βαφύρα ·
καὶ ἐν Ἀμβρακίᾳ παμπληθέας ὄψει .
ἄλεξις δὲ ἐν Ἐρετρικῷ τάδε ποιεῖ λέγοντα μάγειρον   ·
τευθίδες , σπίναι , βατίς , δῆμος , ἀφύαι , κρεᾴδι  , ἐντερίδια ·
ἀλλὰ τὰς μὲν τευθίδας , τὰ πτερύγι  αὐτῶν συντεμών , στεατίου μικρὸν παραμίξας , περιπάσας ἡδύσμασι λεπτοῖσι χλωροῖς ὠνθύλευσα .
καὶ πέμμα δέ τι τευθίδα ὀνομάζειν Ἰατροκλέα ἐν Ἀρτοποιικῷ φησι Πάμφιλος .
ΥΕσ .
λέγει δέ τινας καὶ ὕας διὰ τούτων   ·
χαλκίδες θ ὕες τε ἱέρακές τε χὠ πίων κύων , εἰ μὴ ἄρα οὗτοι οἱ αὐτοί εἰσι τῷ κάπρῳ .
νουμήνιος δ ἐν τῷ Ἁλιευτικῷ ἄντικρυς ὕαινάν τινα καταριθμεῖται ἐν τούτοις   ·
κανθαρίδα προφανεῖσαν ὕαινάν τε τρίγλην τε .
καὶ Διονύσιος δ ἐν Ὀψαρτυτικῷ τῆς ὑαίνης μνημονεύει .
ἀρχέστρατος δ ὁ ὀψοδαίδαλος   ·
ἐν δ Αἴνῳ καὶ τῷ Πόντῳ τὴν ὗν ἀγόραζε , ἣν καλέουσί τινες θνητῶν ψαμμῖτιν ὀρυκτήν .
τούτου τὴν κεφαλὴν ἕψειν μηδὲν προσενεγκὼν ἥδυσμ , ἀλλ ἐς ὕδωρ μόνον ἐνθεὶς καὶ θαμὰ κινῶν ὕσσωπον παράθες τρίψας , κ ἂν ἄλλο τι χρῄζῃς , δριμὺ διεὶς ὄξος ·
κ ᾆτ ἔμβαπτ  εὖ καὶ ἐπείγου οὕτως ὡς πνίγεσθαι ὑπὸ σπουδῆς καταπίνων .
τὴν λοφιὰν δ ὀπτᾶν αὐτῆς καὶ τ ἄλλα τὰ πλεῖστα .
μήποτ οὖν καὶ ὁ Νουμήνιος ἐν τῷ Ἁλιευτικῷ τὴν ὗν ψαμαθῖδα καλεῖ ἐπὰν λέγῃ   ·
ΥκΑΙ .
τὸν ὕκην Καλλίμαχος ἐν ἐπιγράμμασιν ἱερὸν ἰχθὺν καλεῖ διὰ τούτων   ·
θεὸς δέ οἱ ἱερὸς ὕκης .
ἢ σπάρον ἢ ὕκας ἀγεληίδας ἢ ἐπὶ φάγρον πέτρῃ ἀλωόμενον .
τίμαιος δ ἐν τῇ ιγʹ τῶν ἱστοριῶν   περὶ τοῦ Σικελικοῦ πολιχνίου  λέγω δὲ τῶν Ὑκάρων  διαλεγόμενος προσαγορευθῆναί φησι τὸ πολίχνιον διὰ τὸ τοὺς πρώτους τῶν ἀνθρώπων ἐλθόντας ἐπὶ τὸν τόπον ἰχθῦς εὑρεῖν τοὺς καλουμένους ὕκας καὶ τούτους ἐγκύους ·
δι οὓς οἰωνισαμένους Ὕκαρον ὀνομάσαι τὸ χωρίον .
ζηνόδοτος δέ φησι Κυρηναίους τὸν ὕκην ἐρυθρῖνον καλεῖν .
ἕρμιππος δὲ ὁ Σμυρναῖος ἐν τοῖς περὶ Ἱππώνακτος   ὕκην ἀκούει τὴν ἰουλίδα ·
εἶναι δ αὐτὴν δυσθήρατον .
διὸ καὶ Φιλητᾶν φάναι   ·
οὐδ  ὕκης ἰχθὺς ἔσχατος ἐξέφυγε .
φΑλΡΟσ .
σπεύσιππος ἐν δευτέρῳ Ὁμοίων παραπλήσιά φησιν εἶναι φάγρον , ἐρυθρῖνον , ἥπατον .
ἐμνημόνευσε δ αὐτοῦ καὶ Νουμήνιος ἐν τοῖς προκειμένοις   .
ἀριστοτέλης δὲ σαρκοφάγον φησὶν   αὐτὸν εἶναι καὶ μονήρη καρδίαν τε ἔχειν τρίγωνον ἀκμάζειν τε ἔαρος .
ἀόνες φάγροι τε καὶ λάβρακες .
μνημονεύει δ αὐτῶν καὶ Μεταγένης ἐν Θουριοπέρσαις .
ἀμειψίας δ ἐν Κόννῳ   ·
ὀρφῷσι σελαχίοις τε καὶ φάγροις βοράν .
φάγροι καὶ χρόμις καὶ ἀνθίας καὶ ἀκαρνᾶνες καὶ ὀρφοὶ καὶ συνόδοντες καὶ συναγρίδες τῷ μὲν γένει παραπλήσιοι ὑπάρχουσιν ·
γλυκεῖς τε γὰρ καὶ παραστύφοντες καὶ τρόφιμοι ·
κατὰ λόγον δὲ καὶ δυσέκκριτοι .
τροφιμώτεροι δ αὐτῶν οἱ σαρκώδεις καὶ γεωδέστεροι ἐλάττονά τε πιμελὴν ἔχοντες .
ἀρχέστρατος δέ φησι  Σειρίου ἀντέλλοντος  δεῖν τὸν φάγρον ἐσθίειν   ·
δήλῳ τ Εἰρετρίᾳ τε κατ εὐλιμένους ἁλὸς οἴκους .
τὴν κεφαλὴν δ αὐτοῦ μόνον ὠνοῦ καὶ μετ ἐκείνης οὐραῖον ·
τὰ δὲ λοιπὰ δόμον μη δ εἰσενέγκῃς .
μνημονεύει τοῦ φάγρου καὶ Στράττις ἐν Λημνομέδᾳ   ·
πολλοὺς δὴ μεγάλους τε φάγρους ἐγκάψας .
καὶ ἐν Φιλοκτήτῃ   ·
κᾆτ  εἰς ἀγορὰν ἐλθόντες ἁδροὺς ὀψωνοῦσιν μεγάλους τε φάγρους καὶ Κωπᾴδων ἁπαλῶν τεμάχη στρογγυλοπλεύρων .
ἐστὶ δὲ καὶ γένος λίθου φάγρος .
ἡ γὰρ ἀκόνη κατὰ Κρῆτας φάγρος , ὥς φησι Σιμίας .
χΑννΑΙ .
χάννους τ ἐγχέλυάς τε καὶ ἐννυχίην πύτινον .
ἀριστοτέλης δὲ ἐν τῷ περὶ ζωικῶν   ποικιλερυθρομέλαιναν αὐτὴν ὀνομάζει καὶ ποικιλόγραμμον διὰ τὸ μελαίναις γραμμαῖς πεποικίλθαι .
χΡΟμΙσ .
καὶ τούτου μνημονεύει Ἐπίχαρμος λέγων   ·
καὶ σκιφίας χρόμιός θ , ὃς ἐν τῷ ἦρι καττον Ἀνάνιον ἰχθύων πάντων ἄριστος .
ὕκην ἢ κάλλιχθυν , ὁτὲ χρόμιν , ἄλλοτε δ ὀρφόν .
καὶ Ἀρχέστρατος   ·
τὸν χρόμιν ἐν Πέλλῃ λήψῃ μέγαν  ἐστὶ δὲ πίων ἂν θέρος ᾖ καὶ ἐν Ἀμβρακίᾳ .
χΡΥσΟφΡΥσ .
ἄρχιππος ἐν Ἰχθύσιν   ·
ἱεροὺς Ἀφροδίτης χρυσόφρυς Κυθηρίας .
τοὺς δ ἰχθῦς τούτους φησὶν Ἱκέσιος καὶ τῇ γλυκύτητι καὶ τῇ ἄλλῃ εὐστομίᾳ πάντων εἶναι ἀρίστους .
εἰσὶ δὲ καὶ τροφιμώτατοι .
τίκτουσι δέ , ὥς φησιν Ἀριστοτέλης   , ὁμοίως τοῖς κεστρεῦσιν οὗ ἂν ποταμοὶ ῥέωσιν .
μνημονεύει δ αὐτῶν καὶ Ἐπίχαρμος ἐν Μούσαις καὶ Δωρίων ἐν τῷ περὶ ἰχθύων .
Εὔπολις δ ἐν Κόλαξί φησιν   ·
δραχμῶν ἑκατὸν ἰχθῦς ἐώνημαι μόνον ὀκτὼ λάβρακας , χρυσόφρυς δὲ δώδεκα .
ὁ δὲ σοφὸς Ἀρχέστρατος ἐν ταῖς ὑποθήκαις λέγει   ·
χρύσοφρυν ἐξ  Ἐφέσου τὸν πίονα μὴ παράλειπε , ὃν κεῖνοι καλέουσιν ἰωνίσκον ·
λαβὲ δ αὐτὸν θρέμμα Σελινοῦντος σεμνοῦ .
πλῦνον δέ νιν ὀρθῶς , εἶθ  ὅλον ὀπτήσας παράθες , κ ἂν ᾖ δεκάπηχυς .
χΑλκΙδΕσ καὶ τὰ ὅμοια , θρίσσαι , τριχίδες , ἐρίτιμοι .
ἱκέσιός φησιν ·
αἱ λεγόμεναι χαλκίδες καὶ οἱ τράγοι καὶ αἱ ῥαφίδες καὶ αἱ θρίσσαι ἀχυρώδεις καὶ ἀλιπεῖς καὶ ἄχυλοι .
χαλκίδες θ ὕες τε ἱέρακές τε χὠ πίων κύων .
δωρίων δὲ χαλκιδικὰς αὐτὰς ὀνομάζει .
νουμήνιος δέ φησι   ·
σὺ δ ἂν καὶ χαλκίδ  ἐκείνην αὕτως ἀμπείραις ὀλίγην καὶ μαινίδα .
διαφέρει δὲ τῆς χαλκίδος ὁ χαλκεύς , οὗ μνημονεύει Ἡρακλείδης ἐν Ὀψαρτυτικῷ καὶ Εὐθύδημος ἐν τῷ περὶ ταρίχων λέγων αὐτοὺς γίνεσθαι ἐν τῇ Κυζικηνῶν χώρᾳ περιφερεῖς τε εἶναι καὶ κυκλοειδεῖς .
θΡΙσσΩν δὲ μέμνηται Ἀριστοτέλης ἐν τῷ περὶ ζῴων καὶ ἰχθύων   ἐν τούτοις ·
μόνιμα θρίσσα , ἐγκρασίχολος , μεμβράς , κορακῖνος , ἐρυθρῖνος , τριχίς .
τΡΙχΙδΩν δὲ Εὔπολις ἐν Κόλαξιν   ·
ἐκεῖνος ἦν φειδωλός , ὃς ἐπὶ τοῦ βίου πρὸ τοῦ πολέμου μὲν τριχίδας ὠψώνησ  ἅπαξ , ὅτε τ ἀν Σάμῳ δ ἦν , ἡμιωβελίου κρέα .
ἀριστοφάνης Ἱππεῦσι   ·
αἱ τριχίδες εἰ γενοίαθ ἑκατὸν τ οὐβολοῦ .
δωρίων δ ἐν τῷ περὶ ἰχθύων καὶ τῆς ποταμίας μέμνηται θρίσσης καὶ τὴν τριχίδα τριχίαν ὀνομάζει .
νικοχάρης Λημνίαις   ·
τριχίας δὲ καὶ τὰς πρημνάδας τὰς θυννίδας ἐπὶ δεῖπνον ἡκούσας ὑπερπληθεῖς . . .
πρημνάδας δὲ τὰς θυννίδας ἔλεγον .
πλάτων Εὐρώπῃ   ·